𞤐'𞤘𞤢𞤱𞤲𞤣𞤫𞤪𞤫

𞤐'𞤘𞤢𞤱𞤲𞤣𞤫𞤪𞤫 𞤱𞤢𞤤𞥆𞤢 𞤲'𞤺𞤢𞤥𞤣𞤫𞥅𞤪𞤫𞥅 𞤳𞤮 𞤤𞤢𞥄𞤥𞤮𞤪𞤣𞤫 𞤣𞤭𞥅𞤱𞤢𞥄𞤲 𞤀𞤣𞤢𞤥𞤢𞤱𞤢𞥄 𞤫 𞤲'𞤣𞤫𞤪 𞤤𞤫𞤴𞤣𞤭 𞤑𞤢𞤥𞤫𞤪𞤵𞤲. 𞤒𞤭𞤥𞤩𞤫 𞤥𞤢𞤴𞤪𞤭 𞤳𞤮 𞥑𞥕𞥒 𞥗𞥐𞥐 𞤲𞤫𞤯𞥆𞤮 𞤫 𞤦𞤭𞤲𞤣𞤭𞤼𞤢𞤺𞤮𞤤 𞥒𞥐𞥐𞥕 𞤉 𞤱𞤭𞤴𞤣𞤫 𞤬𞤭𞤤𞤥𞤮 𞤚𞤸𞤫 𞤃𞤢𞤭𞤪𞤵𞥅𞤱𞤢𞤧 – 𞤃𞤢𞤧𞤼𞤫𞤪 𞤮𞤬 𞤏𞤢𞤼𞤫𞤪 𞤥𞤮 𞤁𞤵𞤯𞤢𞤤 𞤔𞤢𞥄𞤩𞤭-𞤸𞤢𞥄𞤯𞤼𞤭𞤪𞤣𞤫 𞤚𞤪𞤮𞤥𞤧ø 𞤱𞤢𞤯𞤭⹁ 𞤴𞤭𞤥𞤩𞤫 𞤥𞤢𞤴𞤪𞤭 𞤩𞤫𞤴𞤣𞤭𞥅𞤥𞤢 𞤴𞤢𞥄𞤱𞤣𞤫 𞤸𞤢𞥄 𞥑 𞥐𞥐𞥐 𞥐𞥐𞥐 𞤲𞤫𞤯𞥆𞤮 (𞤫 𞤤𞤫𞤱𞤪𞤵 𞤌𞤳𞤼𞤮𞥅𞤦𞤢𞤪 𞥒𞥐𞥑𞥖) 𞤫 𞤲'𞤣𞤫𞤪 𞤧𞤢𞤦𞤵 𞤫𞤺𞥆𞤵𞤺𞤮𞤤 𞤴𞤭𞤥𞤩𞤫 𞤸𞤫𞥅𞤱𞤩𞤫 𞤵𞤥𞥆𞤮𞤪𞤭𞥅𞤩𞤫 𞤀𞤬𞤪𞤭𞤳 𞤸𞤢𞤳𞥆𞤵𞤲'𞤣𞤫𞥅𞤶𞤮 𞤳𞤵𞤤𞤸𞤵𞤤𞤭 𞤯𞤭 𞤄𞤮𞤳𞤮 𞤖𞤢𞤪𞤢𞤥 𞤴𞤭𞤴𞤪𞤭 𞤼𞤮 𞤱𞤮𞤪𞤺𞤮 𞤤𞤫𞤴𞤣𞤭 𞤑𞤢𞤥𞤫𞤪𞤵𞥅𞤲. 

𞤏𞤵𞤪𞤮 𞤲'𞤺𞤮 𞤱𞤮𞤲𞤭 𞤳𞤮 𞤫 𞤦𞤢𞤲𞤺𞤫 𞤱𞤮𞤪𞤺𞤮 𞤤𞤢𞥄𞤱𞤮𞤤 𞤤𞤢𞥄𞤲𞤢 𞤲'𞤶𞤮𞥅𞤪𞤲'𞤣𞤭 𞤬𞤫𞥅𞤱𞤣𞤫 𞤴𞤢𞤱𞤵𞤲𞤣𞤫⹁ 𞤳𞤮 𞤯𞤮𞥅𞤲 𞤳𞤢𞤣𞤭 𞤱𞤮𞤲𞤭 𞤀𞤫𞤪𞤮𞤨𞤮𞤪𞤼 𞤐’𞤘𞤢𞤱𞤲𞤣𞤫𞤪𞤫 . 𞤑𞤮 𞤩𞤵𞤪𞤭 𞤱𞤫𞤤𞤣𞤫 𞤫 𞤲'𞤣𞤫𞤪 𞤱𞤵𞤪𞤮 𞤲'𞤺𞤮 𞤳𞤮 𞤺𞤢𞤤𞥆𞤫 𞤤𞤢𞥄𞤥𞤮𞤪𞤯𞤮 𞤂𞤢𞤥𞤭𞤣𞤮 𞤫 𞤶𞤵𞥅𞤤𞤭𞤪𞤣𞤫 𞤥𞤢𞤱𞤲'𞤣𞤫 𞤂𞤢𞤥𞤭𞤣𞤮. 𞤏𞤵𞤪𞤮 𞤲'𞤺𞤮𞥅 𞤭𞤲𞤢 𞤶𞤮𞤺𞤭𞥅 𞤭𞤲𞤣𞤫 𞤥𞤵𞤥 𞤳𞤮 𞤫 𞤼𞤵𞤬𞤲'𞤣𞤫 𞤸𞤮𞤯𞤣𞤭𞥅𞤩𞤫 𞤥𞤵𞤥 𞤫 𞤣𞤮𞤱 𞤽𞤮𞤪𞤢𞤤 𞤥𞤵𞤥 ⁏ 𞤭𞤲𞤣𞤫 𞤼𞤵𞤬𞤲'𞤣𞤫 𞤲'𞤣𞤫𞥅 𞤳𞤮 𞤸𞤫𞤤𞤥𞤫𞤪𞤫 𞤐'𞤄𞤵𞤥 𞤬𞤭𞤪𞤼𞤭 𞤳𞤮 “𞤼𞤵𞤬𞤲'𞤣𞤫 𞤲𞤢𞤾𞤫𞤤”. «𞤐'𞤘𞤢𞤮𞤵» 𞤬𞤭𞤪𞤼𞤭 𞤳𞤮 𞤼𞤵𞤬𞤲'𞤣𞤫 𞤫 𞤯𞤫𞤥𞤲'𞤺𞤢𞤤 𞤐'𞤄𞤵𞤥 𞤫 «𞤐'𞤁𞤢𞤪𞤫» 𞤬𞤭𞤪𞤼𞤭 𞤲𞤮𞤬𞤪𞤵 𞤫 𞤯𞤫𞤥𞤲'𞤺𞤢𞤤 𞤐'𞤄𞤵𞤥. 𞤑𞤮 𞤯𞤵𞤥 𞤢𞤣𞥆𞤢𞤲𞤭 𞤱𞤮𞤲 𞤱𞤭𞤴𞤮𞥅𞤩𞤫 𞤲𞤮𞤬𞤪𞤵 𞤀𞤣𞤢𞤥𞤱𞤢. 𞤚𞤵𞤬𞤲'𞤣𞤫 𞤐’𞤘𞤢𞤱𞤲𞤣𞤫𞤪𞤫  𞤳𞤮 𞤲𞤮𞤳𞥆𞤵 𞤨𞤫𞤤𞥆𞤫. 𞤚𞤮 𞤣𞤮𞤱 𞤼𞤵𞤤𞤣𞤫 𞤲'𞤣𞤫⹁ 𞤨𞤫𞤤𞥆𞤫 𞤥𞤢𞤱𞤯𞤫 𞤭𞤲𞤢 𞤲'𞤣𞤢𞤪𞤭𞥅 𞤫 𞤥𞤢𞤴𞤪𞤫. 𞤐’𞤘𞤢𞤱𞤲𞤣𞤫𞤪𞤫  𞤭𞤲𞤢 𞤩𞤢𞤣𞤭𞥅 𞤥𞤢𞥄𞤴𞤮 𞤚𞤭𞤧𞤮𞤲. 

𞤨𞤫𞤰𞥆𞤮𞤤

𞤐𞤮𞤳𞥆𞤵 𞤐’𞤘𞤢𞤱𞤲𞤣𞤫𞤪𞤫  𞤸𞤢𞤲𞤣𞤫 𞤮𞥅⹁ 𞤳𞤮 𞤢𞤣𞤭𞥅 𞤯𞤵𞥅𞤥⹁ 𞤳𞤮 𞤤𞤢𞥄𞤥𞤮𞤪𞤺𞤮 𞤐'𞤄𞤵𞤥 𞤱𞤮𞤲𞥆𞤮𞥅⹁ 𞤳𞤮𞤲𞤮 𞤱𞤵𞤪𞤮 𞤸𞤢𞤲𞤣𞤫 𞤲'𞤺𞤮𞥅⹁ 𞤳𞤮 𞤸𞤫𞤣𞥆𞤫 𞤸𞤭𞤼𞤢𞥄𞤲'𞤣𞤫 𞥑𞥘𞥓𞥕⹁ 𞤲'𞤣𞤫 𞤤𞤢𞥄𞤥𞤯𞤮 𞤊𞤵𞤤𞤩𞤫 𞤦𞤭𞤴𞤫𞤼𞤫𞥅𞤯𞤮 𞤀𞤪𞤣𞤮 𞤐'𞤔𞤮𞤦𞤣𞤭 𞤧𞤮𞤧𞤭 𞤲'𞤺𞤮. 𞤊𞤵𞤤𞤩𞤫 𞤲'𞤶𞤮𞤳𞥆𞤭 𞤶𞤭𞥅𞤥𞤣𞤫 𞤣𞤭𞥅𞤱𞤢𞥄𞤲 𞤮𞥅 𞤫 𞤲'𞤣𞤫𞤪 𞤼𞤫𞥅𞤥𞤭𞤲𞤢𞤲𞤣𞤫 𞥑𞥙𞤩𞤭𞥅𞤪𞤫 𞤫 𞤐’𞤘𞤢𞤱𞤲𞤣𞤫𞤪𞤫  𞤴𞤭𞤤𞥆𞤭𞥅𞤥𞤢 𞤫 𞤸𞤭𞤼𞤢𞥄𞤲'𞤣𞤫 𞥑𞥘𞥘𞥒 𞤫 𞤶𞤵𞥅𞤯𞤫 𞤈𞤮𞤦𞤫𞤪𞤼 𞤊𞤤𞤫𞤺𞤫𞤤. 𞤀𞤪𞤣𞤮 𞤃𞤵𞤸𞤢𞤥𞥆𞤢𞤣𞤵 𞤀𞤦𞥆𞤮 𞤧𞤭𞥅𞤬𞤮𞤲'𞤣𞤭𞤪𞤭𞥅 𞤲𞤢𞤲𞤮𞤲'𞤣𞤭𞤪𞤢𞤤 𞤲'𞤣𞤫𞥅𞤲𞤳𞤢 𞤫 𞤱𞤭𞤯𞤼𞤭𞤴𞤢𞤲𞤳𞤫 𞤀𞤤𞤥𞤢𞥄𞤻 𞤦𞤭𞤴𞤫𞤼𞤫𞥅𞤯𞤮 𞤅𞤭𞤫𞤺𞤬𞤪𞤭𞤫𞤣 𞤆𞤢𞤧𞥆𞤢𞤪𞤺𞤫 𞤫 𞤸𞤭𞤼𞤢𞥄𞤲'𞤣𞤫 𞥑𞥘𞥙𞥔 𞤫 𞤲𞤢𞤲𞤮𞤲'𞤣𞤭𞤪𞤢𞤤 𞤳𞤫𞥅𞤱𞤲'𞤺𞤢𞤤 𞤸𞤢𞤳𞥆𞤵𞤲'𞤣𞤫 𞤀𞤤𞤥𞤢𞥄𞤻 𞤫 𞤀𞤲'𞤺𞤢𞤤𞤼𞤫𞥅𞤪 𞤫 𞤊𞤢𞤪𞤢𞤴𞤧𞤫 𞤱𞤢𞤯𞤼𞤭 𞤣𞤭𞥅𞤱𞤢𞥄𞤲 𞤮𞥅 𞤫 𞤲'𞤣𞤫𞤪 𞤣𞤮𞥅𞤧𞤯𞤫 𞤀𞤤𞤥𞤢𞥄𞤻. 𞤑𞤮𞤲𞤵 𞤀𞤤𞤥𞤢𞥄𞤻 𞤸𞤫𞤩𞤼𞤭 𞤱𞤵𞤪𞤮 𞤲'𞤺𞤮𞥅 (𞤱𞤢𞤳𞤼𞤵 𞤀𞤤𞤥𞤢𞥄𞤻: 𞤐'𞤘𞤢𞤵𞤲'𞤣𞤫𞤪𞤫) 𞤫 𞤣𞤮𞥅𞤤𞤫 𞤻𞤢𞤤𞤲'𞤣𞤫 𞥒𞥐 𞤵𞤼 𞥑𞥙𞥐𞥑. 𞤙𞤢𞤤𞤲'𞤣𞤫 𞥒𞥙 𞤧𞤵𞤤𞤴𞤫𞥅 𞥑𞥙𞥑𞥕⹁ 𞤱𞤵𞤪𞤮 𞤲'𞤺𞤮𞥅 𞤱𞤮𞤲𞥆𞤮𞥅 𞤳𞤮 𞤲𞤮𞤳𞥆𞤵 𞤯𞤮 𞤳𞤮𞤲𞤵 𞤀𞤤𞤥𞤢𞥄𞤻 𞤫 𞤀𞤲'𞤺𞤢𞤤𞤼𞤫𞥅𞤪 𞤲'𞤶𞤭𞤪𞤤𞤮𞤼𞤮𞥅 𞤫 𞤲'𞤣𞤫𞤪 𞤳𞤢𞤥𞤨𞤢𞥄𞤻 𞤑𞤢𞤥𞤫𞤪𞤵𞤲 𞤫 𞤱𞤮𞤤𞤣𞤫 𞤢𞤣𞤢𞤲𞤣𞤫 𞤫 𞤲'𞤣𞤫𞤪 𞤱𞤭𞤲𞤣𞤫𞤪𞤫 𞤲'𞤣𞤫𞥅 𞤳𞤢𞤤𞤢. 𞤕𞤢𞤺𞥆𞤢𞤤 𞤱𞤮𞤤𞤣𞤫 𞤲'𞤣𞤫𞥅⹁ 𞤣𞤭𞥅𞤱𞤢𞥄𞤲 𞤮𞥅 𞤴𞤢𞤲𞤭 𞤫 𞤲'𞤶𞤭𞥅𞤥𞤢𞥄𞤲'𞤣𞤭 𞤊𞤢𞤪𞤢𞤴𞤧𞤫 𞤸𞤢𞥄 𞤑𞤢𞤥𞤢𞤪𞤵𞥅𞤲 𞤸𞤫𞤩𞤼𞤭 𞤶𞤫𞤴𞤼𞤢𞥄𞤪𞤫 𞤥𞤵𞤥.

𞤴𞤭𞤥𞤩𞤫 𞤩𞤫𞤲 

𞤐'𞤄𞤵𞤥 𞤫𞤲 𞤳𞤮 𞤳𞤢𞤥𞤩𞤫 𞤲'𞤺𞤮𞤲𞤭 𞤴𞤭𞤥𞤩𞤫 𞤢𞤣𞤢𞤲𞤩𞤫 𞤫 𞤲'𞤣𞤫𞤪 𞤣𞤭𞥅𞤱𞤢𞥄𞤲 𞤧𞤢𞤪𞤢𞥄𞤶𞤭 𞤯𞤭𞥅 𞤸𞤢𞤣𞤫 𞤬𞤵𞤤𞤩𞤫 𞤲𞤢𞥄𞤼𞤣𞤫 𞤫 𞤼𞤫𞥅𞤥𞤭𞤲𞤢𞤲𞤣𞤫 𞥑𞥙𞤩𞤭𞥅𞤪𞤫. 𞤊𞤵𞤤𞤩𞤫 𞤤𞤢𞥄𞤥𞤭𞥅𞤥𞤢 𞤣𞤭𞥅𞤱𞤢𞥄𞤲 𞤮𞥅 𞤺𞤭𞤤𞤢 𞤲'𞤣𞤫 𞤐’𞤘𞤢𞤱𞤲𞤣𞤫𞤪𞤫  𞤧𞤮𞤧𞤢𞥄 𞤸𞤫𞤣𞥆𞤫 𞤸𞤭𞤼𞤢𞥄𞤲'𞤣𞤫 𞥑𞥘𞥓𞥕 𞤫 𞤦𞤢𞤤𞥆𞤮𞤲'𞤣𞤭𞤪𞤢𞤤 𞤫 𞤐'𞤄𞤵𞤥 𞤫𞤲⹁ 𞤩𞤫 𞤲'𞤺𞤢𞤲𞤣𞤭𞤪𞤢𞥄 𞤳𞤮 𞤩𞤫 𞤤𞤫𞤻𞤮𞤤 𞤪𞤫𞥅𞤲𞤢𞥄𞤯𞤮 𞤼𞤮 𞤧𞤢𞤪𞤭𞤴𞤢 𞤂𞤭𞤧𞤤𞤢𞥄𞤥. 𞤂𞤢𞥄𞤥𞤯𞤮 𞤮𞥅 𞤬𞤮𞤼𞤭 𞤱𞤮𞤲'𞤣𞤫 𞤳𞤮 𞤭𞤱𞤣𞤭 𞤺𞤢𞤤𞥆𞤫 𞤬𞤵𞤤𞤢𞤲𞤭 𞤤𞤢𞥄𞤥𞤭𞥅𞤯𞤮 𞤼𞤮 𞤦𞤢𞤲𞤺𞤫 𞤦𞤢𞥄𞤦𞤢 𞤥𞤵𞤥⹁ 𞤺𞤭𞤤𞤢 𞤫 𞤤𞤢𞤥𞤭𞤣𞤮 𞤺𞤢𞤣𞤢𞤲𞤮 𞤥𞤮 𞤲'𞤺𞤢𞤱𞤲𞤣𞤫𞤪𞤫 𞤢𞤪𞤣𞤮 𞤲'𞤶𞤮𞤦𞤣𞤭 𞤥𞤮 𞤦𞤮𞤵𞤲'𞤣𞤢𞤲'𞤺. 𞤚𞤮 𞤦𞤢𞤲𞤺𞤫 𞤴𞤵𞤥𞥆𞤢 𞤥𞤢𞤳𞥆𞤮⹁ 𞤭𞤲𞤢 𞤧𞤭𞤳𞥆𞤢𞥄 𞤳𞤮 𞤮 𞤭𞤱𞤣𞤭 𞤐'𞤄𞤵𞤥⹁ 𞤲'𞤦𞤫𞤤𞤫 𞤮𞤥𞤮 𞤱𞤢𞥄𞤱𞤢 𞤤𞤮𞤥𞤼𞤢𞥄𞤣𞤫 𞤩𞤫𞤧𞤲'𞤺𞤵 𞤲'𞤺𞤵𞥅 𞤬𞤮𞤬. 𞤐'𞤁𞤫 𞤼𞤢𞤱𞤲𞤮𞥅 𞤳𞤮 𞤱𞤵𞤪𞤮 𞤩𞤵𞤪𞤲'𞤺𞤮 𞤥𞤢𞤱𞤲𞤵𞤣𞤫 𞤫 𞤲'𞤣𞤫𞤪 𞤣𞤭𞥅𞤱𞤢𞥄𞤲 𞤀𞤣𞤢𞤥𞤢𞤱𞤢⹁ 𞤐’𞤘𞤢𞤱𞤲𞤣𞤫𞤪𞤫  𞤭𞤲𞤢 𞤲𞤮𞤣𞥆𞤢 𞤳𞤮𞤯𞤣𞤭𞥅𞤯𞤮 𞤸𞤫𞥅𞤱𞤩𞤫 𞤵𞤥𞥆𞤮𞤪𞤭𞥅𞤩𞤫 𞤫 𞤺𞤵𞤪𞤫 𞤼𞤫𞥅𞤪𞤵 𞤼𞤢𞥄𞤪𞤭𞥅𞤩𞤫 𞤯𞤵𞤥⹁ 𞤭𞤲𞤢 𞤶𞤫𞤴𞤢𞥄 𞤸𞤫𞥅𞤲 𞤁í𞤭 𞤵𞤥𞥆𞤮𞤪𞤭𞥅𞤩𞤫 𞤬𞤵𞤯𞤲𞤢𞥄𞤲'𞤺𞤫⹁ Gb𞤢𞤴𞤢 𞤵𞤥𞥆𞤮𞤪𞤭𞥅𞤩𞤫 𞤣𞤭𞥅𞤱𞤢𞥄𞤲 𞤃𞤫𞤴𞤭𞤺𞤢𞤲 𞤫 𞤆𞤫𞤪𞤫𞥅𞤩𞤫 𞤵𞤥𞥆𞤮𞤪𞤭𞥅𞤩𞤫 𞤸𞤭𞤪𞤲𞤢𞥄𞤲'𞤺𞤫. 𞤒𞤭𞤥𞤩𞤫 𞤩𞤫𞥅 𞤩𞤫𞤴𞤣𞤭𞥅𞤥𞤢 𞤲𞤮 𞤬𞤫𞥅𞤱𞤭 𞤷𞤢𞤺𞥆𞤢𞤤 𞤲'𞤣𞤫 𞤤𞤢𞥄𞤱𞤮𞤤 𞤲'𞤺𞤮𞤤 𞤶𞤮𞥅𞤬𞤭 𞤫 𞤸𞤭𞤼𞤢𞥄𞤲'𞤣𞤫 𞥑𞥙𞥗𞥓⹁ 𞤼𞤢𞤱𞤭 𞤳𞤮 𞤸𞤫𞥅𞤱𞤭 𞤫 𞤴𞤭𞤥𞤩𞤫 𞤩𞤫 𞤩𞤫𞤴𞤣𞤭𞥅 𞤸𞤫𞥅𞤲 𞤩𞤫𞥅 𞤵𞤥𞥆𞤮𞤪𞤭𞥅 𞤳𞤮 𞤷𞤢𞤺𞥆𞤢𞤤 𞤣𞤭𞥅𞤱𞤢𞥄𞤲 𞤀𞤣𞤢𞤥𞤢𞤱𞤢.

𞤔𞤮𞤳𞥆𞤮𞤲'𞤣𞤭𞤪𞤢𞤤 𞤲𞤺𞤢𞤤 

𞤏𞤵𞤪𞤮 𞤲'𞤺𞤮𞥅 𞤳𞤮 𞤲𞤮𞤳𞥆𞤵 𞤶𞤮𞤳𞥆𞤮𞤲'𞤣𞤭𞤪𞤢𞤤 𞤼𞤫𞥅𞤽𞤼𞤵𞤯𞤮⹁ 𞤶𞤮𞤳𞥆𞤮𞤲'𞤣𞤭𞤪𞤯𞤮 𞤫 𞤬𞤵𞤯𞤲𞤢𞥄𞤲'𞤺𞤫 𞤤𞤫𞤴𞤣𞤭 𞤑𞤢𞤥𞤫𞤪𞤵𞥅𞤲 𞤫 𞤦𞤢𞤲𞤺𞤫 𞤱𞤮𞤪𞤺𞤮 𞤤𞤫𞤴𞤣𞤭 𞤲'𞤣𞤭𞥅. 

𞤤𞤢𞥄𞤯𞤫 𞤤𞤫𞤴𞤣𞤭

𞤑𞤮 𞤯𞤮𞥅 𞤤𞤢𞥄𞤱𞤮𞤤 𞤤𞤢𞥄𞤲𞤢 𞤲'𞤶𞤮𞥅𞤪𞤲'𞤣𞤭 𞤳𞤢𞤥𞤪𞤢𞥄𞤴 𞤵𞤥𞥆𞤮𞤪𞤢𞥄𞤣𞤫 𞤫 𞤴𞤢𞤱𞤵𞤲𞤣𞤫 𞤶𞤮𞥅𞤬𞤢𞤼𞤢⹁ 𞤺𞤢𞤪𞤼𞤭𞤪𞤺𞤮𞤤 𞤸𞤢𞤳𞥆𞤵𞤲'𞤣𞤫𞥅𞤱𞤮𞤤 𞤲𞤺𞤢𞤱𞤲𞤣𞤫𞤪𞤫 𞤭𞤲𞤢 𞤸𞤫𞥅𞤱𞤭 𞤲'𞤺𞤵𞥅𞤪𞤲'𞤣𞤢𞤥 𞤧𞤢𞤸𞤢𞥄 𞤳𞤢𞤤𞤢. 𞤒𞤢𞥄𞤶𞤣𞤫 𞤲'𞤣𞤫𞥅𞤯𞤮𞥅 𞤤𞤢𞥄𞤲𞤢 𞥗𞥐𞥐 𞤳𞤥 𞤬𞤫𞥅𞤱𞤣𞤫 𞤕𞤢𞥄𞤣 𞤶𞤢𞤩𞤢𞥄𞤥𞤢 𞤫 𞤸𞤭𞤼𞤢𞥄𞤲'𞤣𞤫 𞥒𞥐𞥑𞥕. 𞤉 𞤱𞤭𞤴𞤣𞤫 𞤷𞤭𞥅𞤥𞤼𞤮𞤤 𞤄𞤵𞤧𞤭𞤲𞤫𞤧𞥆 𞤭𞤲 𞤳𞤢𞤥𞤫𞤪𞤵𞤲⹁ 𞤤𞤢𞥄𞤥𞤵 𞤑𞤢𞤥𞤫𞤪𞤵𞤲 𞤫 𞤬𞤫𞤣𞥆𞤫 𞤄𞤢𞤲𞤳𞤫 𞤀𞤬𞤪𞤭𞤳 𞤲'𞤺𞤢𞤥 𞤰𞤫𞤤𞥆𞤭𞤼𞤢𞥄𞤪𞤫 (𞤀𞤬𞤁𞤄) 𞤷𞤭𞥅𞤬𞤭 𞤻𞤢𞤤𞤲'𞤣𞤫 𞥑𞥙 𞤧𞤵𞤤𞤴𞤫𞥅 𞥒𞥐𞥑𞥗 𞤬𞤫𞥅𞤱𞤣𞤫 𞤴𞤢𞤱𞤵𞤲𞤣𞤫 ⹁ 𞤷𞤭𞥅𞤥𞤼𞤮𞤤 𞤶𞤮𞤱𞤭𞤼𞤭𞥅𞤲'𞤺𞤮𞤤 𞤫 𞤯𞤵𞥅𞤥 𞤼𞤮 𞤱𞤭𞤯𞤼𞤮𞥅𞤶𞤭 𞤦𞤢𞥄𞤱𞤯𞤭 𞤱𞤮𞤲'𞤣𞤫 𞤫𞤩𞥆𞤢𞥄𞤲'𞤣𞤫 𞤲'𞤺𞤢𞤥 𞤴𞤢𞥄𞤶𞤼𞤭𞤲'𞤣𞤫 𞤤𞤢𞥄𞤱𞤮𞤤 𞤤𞤢𞥄𞤲𞤢 𞤲'𞤶𞤮𞥅𞤪𞤲'𞤣𞤭 𞤑𞤢𞤥𞤫𞤪𞤵𞥅𞤲 𞤬𞤫𞥅𞤱𞤣𞤫 𞤕𞤢𞥄𞤣⹁ 𞤺𞤭𞤤𞤢 𞤫 𞤼𞤫𞤪𞤥𞤭𞤲𞤢𞤤 𞤧𞤮𞤧𞤭𞤴𞤫𞤼𞤫𞥅 𞤤𞤢𞥄𞤲𞤢 𞤲'𞤶𞤮𞥅𞤪𞤲'𞤣𞤭 𞤑𞤢𞤥𞤫𞤪𞤵𞥅𞤲 (𞤳𞤢𞤥𞤪𞤢𞥄𞤴) 𞤼𞤮 𞤲𞤺𞤢𞤱𞤲𞤣𞤫𞤪𞤫 ⹁ 𞤤𞤢𞥄𞤥𞤮𞤪𞤺𞤮 𞤣𞤭𞥅𞤱𞤢𞥄𞤲 𞤢𞤣𞤢𞤥𞤢𞤱𞤢𞥄⹁ 𞤼𞤮 𞤱𞤮𞤪𞤺𞤮 𞤤𞤫𞤴𞤣𞤭 𞤑𞤢𞤥𞤫𞤪𞤵𞥅𞤲.  

𞤂𞤢𞥄𞤱𞤭 𞤯𞤭𞤲

𞤂𞤢𞥄𞤱𞤮𞤤 𞤩𞤵𞥅𞤩𞤲'𞤺𞤮𞤤⹁ 𞤸𞤢𞤴 𞤧𞤮 𞤼𞤢𞤱𞤭𞥅 𞤭𞤲𞤢 𞤱𞤢𞤯𞤭 𞤩𞤵𞤤𞥆𞤭⹁ 𞤭𞤲𞤢 𞤶𞤮𞤳𞥆𞤮𞤲'𞤣𞤭𞤪𞤭 𞤐’𞤘𞤢𞤱𞤲𞤣𞤫𞤪𞤫  𞤫 𞤘𞤢𞤪𞤮𞤵𞤢 𞤫 𞤃𞤢𞤪𞤮𞤵𞤢⹁ 𞤷𞤢𞤺𞥆𞤢𞤤 𞤯𞤵𞥅𞤥 𞤫 𞤕𞤢𞥄𞤣. 𞤑𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤫 𞤥𞤢𞤪𞤧𞤢𞤲'𞤣𞤭𞥅𞤧 𞤮𞥅 𞤳𞤮 𞤦𞤢𞤲𞤢𞥄𞤲𞤢⹁ 𞤩𞤭𞤩𞥆𞤫 𞤤𞤫𞤯𞥆𞤫 𞤫 𞤺𞤫𞤯𞤫 𞤷𞤫𞥅𞤪𞤼𞤵𞤯𞤫 𞤵𞤥𞥆𞤮𞤪𞤭𞥅𞤯𞤫 𞤬𞤵𞤯𞤲𞤢𞥄𞤲'𞤺𞤫. 𞤊𞤵𞤯𞤲𞤢𞥄𞤲'𞤺𞤫 𞤭𞤲𞤢 𞤲𞤫𞤤𞤣𞤢 𞤷𞤮𞤼𞥆𞤮𞤲 𞤵𞤥𞥆𞤮𞤪𞤢𞥄𞤣𞤫 𞤱𞤮𞤪𞤺𞤮 𞤫 𞤕𞤢𞥄𞤣 𞤼𞤮 𞤬𞤵𞤯𞤲𞤢𞥄𞤲'𞤺𞤫⹁ 𞤫 𞤶𞤢𞤱𞤣𞤭 𞤵𞤥𞥆𞤮𞤪𞤢𞥄𞤣𞤫 𞤀𞤣𞤢𞤥𞤢𞤱𞤢. 

𞤳𞤫𞤲𞤫𞥅𞤤𞤭 

𞤀𞤫𞤪𞤮𞤨𞤮𞤪𞤼 𞤐’𞤘𞤢𞤱𞤲𞤣𞤫𞤪𞤫  𞤭𞤲𞤢 𞤶𞤮𞤺𞤭𞥅 𞤤𞤢𞥄𞤲𞤢 𞤲'𞤣𞤭𞤱𞤮𞥅𞤱𞤢 𞥑⹁𞥖 𞤳𞤥⹁ 𞤦𞤢𞥄𞤱𞤳𞤢 𞤲𞤢𞤱𞤣𞤫 𞤤𞤢𞥄𞤯𞤫 𞤣𞤭𞤱𞤮𞥅𞤶𞤫 𞤄𞤮𞤫𞤭𞤲'𞤺 𞥗𞥓𞥗 𞤫 𞤤𞤢𞥄𞤲𞤢𞥄𞤶𞤭 𞤲𞤢𞤲𞤣𞤵𞤯𞤭 𞤸𞤫𞥅𞤲. 𞤉 𞤳𞤭𞤼𞤢𞥄𞤤𞤫 𞥑𞥙𞥘𞥐 𞤫 𞤨𞤵𞤯𞤢𞤤 𞥑𞥙𞥙𞥐⹁ 𞤤𞤢𞥄𞤲𞤢 𞤲'𞤣𞤭𞤱𞤮𞥅𞤱𞤢 𞤳𞤢 𞤭𞤲𞤢 𞤪𞤮𞤳𞥆𞤢 𞤣𞤭𞤱𞤮𞥅𞤶𞤫 𞤳𞤫𞥅𞤱𞤯𞤫 𞤫 𞤴𞤮𞤲𞤼𞤫𞤪𞤫 𞤳𞤢𞤤𞤢 𞤬𞤫𞥅𞤱𞤣𞤫 𞤒𞤢𞤮𞤵𞤲'𞤣é 𞤫 𞤁𞤮𞤵𞤢𞤤𞤢 𞤼𞤮 𞤬𞤵𞤯𞤲𞤢𞥄𞤲'𞤺𞤫⹁ 𞤘𞤢𞤪𞤮𞤵𞤢 𞤼𞤮 𞤱𞤮𞤪𞤺𞤮 𞤫 𞤐'Dj𞤢𞤥𞤫𞤲𞤢 𞤼𞤮 𞤕𞤢𞥄𞤣. 𞤅𞤢𞤦𞤵 𞤽𞤢𞤳𞥆𞤫𞥅𞤲'𞤣𞤫 𞤬𞤢𞤺𞥆𞤵𞤣𞤵 𞤫 𞤵𞤧𞤼𞤢𞥄𞤪𞤫 𞤤𞤢𞥄𞤲𞤢 𞤲'𞤣𞤭𞤱𞤮𞥅𞤱𞤢 𞤲'𞤺𞤫𞤲𞤣𞤭⹁ 𞤤𞤢𞥄𞤲𞤢 𞤲'𞤣𞤭𞤱𞤮𞥅𞤱𞤢 𞤲'𞤺𞤫𞤲𞤣𞤭⹁ 𞤤𞤢𞥄𞤲𞤢 𞤲'𞤣𞤭𞤱𞤮𞥅𞤱𞤢 𞤲'𞤺𞤫𞤲𞤣𞤭⹁ 𞤤𞤢𞥄𞤲𞤢 𞤲'𞤣𞤭𞤱𞤮𞥅𞤱𞤢 𞤸𞤢𞤲𞤣𞤫 𞤭𞤲𞤢 𞤸𞤫𞤩𞤢 𞤶𞤮𞤤𞤲'𞤺𞤮 𞤧𞤫𞥅𞤯𞤢 𞤲𞤮 𞤬𞤫𞥅𞤱𞤭⹁ 𞤧𞤮 𞤭𞤲𞤢 𞤱𞤮𞥅𞤣𞤭. 𞤑𞤮𞤣 𞤋𞤕𞤀𞤌 𞤤𞤢𞥄𞤥𞤮𞤪𞤺𞤮 𞤲'𞤺𞤮𞥅 𞤳𞤮 𞤊𞤑𞥆𞤐⹁ 𞤳𞤮𞤣 𞤋𞤀𞤚𞤀 𞤳𞤮 𞤐'𞤘𞤉. 

𞤳𞤭𞤦𞤭𞤪𞤯𞤫

𞤐’𞤘𞤢𞤱𞤲𞤣𞤫𞤪𞤫  𞤭𞤲𞤢 𞤶𞤮𞤳𞥆𞤮𞤲'𞤣𞤭𞤪𞤭 𞤫 𞤤𞤮𞤱𞤪𞤫 𞤥𞤭𞤳𞤪𞤮𞥅 𞤑𞤢𞤥𞤫𞤪𞤵𞥅𞤲⹁ 𞤳𞤮𞤲𞤮 𞤲'𞤶𞤵𞤩𞥆𞤵𞤣𞤭 𞤲'𞤣𞤭𞥅 𞤸𞤮𞥅𞤤𞤲𞤢𞥄𞤳𞤭 𞤲𞤮 𞤬𞤫𞥅𞤱𞤭. 𞤈𞤢𞤶𞤮 𞤊𞤵𞤤𞤩𞤫 𞤱𞤭𞤴𞤫𞤼𞤫𞥅𞤯𞤮 𞤅𞤮𞤱𞤼𞤮 𞤂𞤭𞤲'𞤶𞤭𞥅𞤤𞤢 𞤱𞤮𞤲𞤭 𞤫 𞤱𞤵𞤪𞤮 𞤲'𞤺𞤮. 

𞤸𞤢𞤹𞤼𞤭𞤵𞤧

𞤅𞤮𞤧𞤭𞤴𞤫𞤼𞤫𞥅𞤶𞤭 𞤳𞤫𞥅𞤪𞤼𞤭𞥅𞤯𞤭 𞤳𞤫𞥅𞤱𞤯𞤭 𞤭𞤲𞤢 𞤲'𞤶𞤮𞤺𞤭𞥅 𞤶𞤮𞤳𞥆𞤮𞤲'𞤣𞤭𞤪𞤢𞤤 𞤧𞤢𞤼𞤫𞤤𞤭𞤼𞤢𞥄𞤶𞤭 𞤯𞤭𞤯𞤭⹁ 𞤳𞤢𞤣𞤭 𞤭𞤲𞤢 𞤱𞤢𞤯𞤭 𞤳𞤢𞤩𞤭𞤪𞤯𞤫 𞤭𞤲𞤼𞤫𞤪𞤲𞤫𞤼 𞤳𞤫𞥅𞤱𞤯𞤫 𞤫 𞤲'𞤣𞤫𞤪 𞤱𞤵𞤪𞤮 𞤲'𞤺𞤮𞥅. 

𞤮𞥅𞤺𞤭𞤪𞤯𞤫 𞤯𞤫𞤲

𞤋𞤲𞤢 𞤱𞤢𞤯𞤭 𞤲𞤮𞤳𞥆𞤵𞥅𞤶𞤭 𞤳𞤮𞤯𞤳𞤭 𞤦𞤮𞤳𞤧𞤭𞥅𞤼⹁ 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤃𞤭𞤲𞤭𞤥 𞤫 𞤃𞤢𞤪𞤼𞤢𞤨. 

𞤁𞤭𞥅𞤲𞤢𞥄𞤶𞤭 𞤯𞤭𞤲

𞤉 𞤲'𞤣𞤫𞤪 𞤲𞤮𞤳𞥆𞤵𞥅𞤶𞤭 𞤶𞤫𞥅𞤱𞤼𞤫𞤼𞤫𞥅𞤯𞤭 𞤯𞤭𞥅⹁ 𞤳𞤮 𞤩𞤵𞤪𞤭 𞤸𞤫𞥅𞤱𞤣𞤫 𞤸𞤫𞥅𞤲 𞤳𞤮 𞤶𞤵𞤥𞤢𞥄𞤶𞤭 𞤶𞤵𞥅𞤤𞤩𞤫. 𞤑𞤢𞤣𞤭 𞤭𞤲𞤢 𞤱𞤮𞥅𞤣𞤭 𞤼𞤮𞥅𞤲 𞤷𞤮𞥅𞤷𞤭𞥅𞤶𞤭 𞤫 𞤷𞤵𞥅𞤯𞤭 𞤶𞤵𞥅𞤤𞤭𞤪𞤯𞤫 𞤥𞤢𞤱𞤯𞤭. 𞤫 𞤲𞤣𞤵𞥅 𞤷𞤮𞥅𞤷𞤭𞥅𞤪𞤵 𞤐’𞤘𞤢𞤱𞤲𞤣𞤫𞤪𞤫  𞤳𞤮 𞤳𞤢𞤼𞤮𞤤𞤭𞤳𞤭𞥅𞤶𞤮 𞤉𞤥𞤢𞤲𞤵𞤫𞤤 𞤀𞤦𞥆𞤮 𞤱𞤮𞤲𞤭 𞤳𞤮 𞤢𞤪𞤣𞤭𞥅𞤲𞤣𞤵 𞤬𞤫𞤱𞤲𞤣𞤮 𞤯𞤮𞥅.

𞤴𞤭𞤥𞤩𞤫 𞤤𞤮𞤤𞥆𞤵𞤩𞤫

𞤌𞤪𞤭𞤴𞤮𞥅𞤤 𞤣𞤮𞤲𞤺𞤥𞤮𞥅

𞤪𞤫𞤲𞤫𞥅 𞤬𞤭𞤤𞤥𞤦𞤫

𞤪𞤭𞤧𞤢𞥄𞤪 𞤼𞤵𞤳𞤮